কাঁটা-ছেঁড়ায় ঘরোয়া চিকিৎসা || স্বাস্থ্য - tnews247.com
কাঁটা-ছেঁড়ায় ঘরোয়া চিকিৎসা
অসাবধানতা বশত আমরা অনেক সময়েই আমাদের হাত পা অথবা শরীরের যেকোনো স্থান কেটে যায়। বিষয়টি ছোট বলে অনেকেই একে অবহেলা করে ফেলে রাখে। ফলে পরবর্তীতে দেখা যায় ইনফেকশনের কারনে সেই সামান্য ক্ষত থেকে তৈরি হয়েছে নানান জটিল সমস্যা। তাই একে অবহেলা না করে ঘরে বসেই প্রাকৃতিক ব্যবস্থা গ্রহন করুন।
হলুদঃ হলুদে রয়েছে প্রচুর অ্যান্টিসেপ্টিক গুনাগুন। তাই কেটে যাওয়া স্থানে পরিমানমত হলুন গুড়া লাগিয়ে নিলে, দ্রুত রক্তক্ষরন বন্ধ হয়ে যায়, এবং ইনফেকশনের সৃষ্টি হয় না।
আপেল সিডার ভিনেগারঃ ক্ষতস্থান দ্রুত নিরাময় করতে আপেল সিডার ভিনেগার খুবই কার্যকর। যে কোন কাঁটা-ছেঁড়া নির্মুলে এটা ব্যবহার করা যায়।
চিনিঃ অতিরিক্ত চিনি সেবন ক্ষতিকর হলেও কাঁটা স্থান সারাতে চিনি সহায়ক ভূমিকা পালন করে। চিনি আহত অংশটিকে দ্রুত সারিয়ে তুলতে সহায়তা করে। তাছাড়াও চিনি ক্ষতের অতিরিক্ত পানি শোষণ করে নেয় এবং ১৫ মিনিটের মধ্যে জায়গাটি পরিস্কার করে ফেলে।
মধুঃ ক্ষতস্থানের অ্যান্টিব্যাকটেরিয়াল এজেন্ট হিসেবে মধু কার্যকর। এটি ক্ষতস্থান শুকাতে সাহায্য করে এবং কোন রকম ইনফেকশনের সৃষ্টি করে না। ক্ষতস্থানের ফোলাভাব দূর করতেও মধু কার্যকর। শুধু কাঁটা-ছেঁড়াই নয় পুড়ে যাওয়া ক্ষত দূর করতেও মধু কার্যকরী।
অ্যালোভেরাঃ কাঁটা স্থানে সরাসরি অ্যালোভেরা জেল লাগানোর মাধ্যমে ব্যাথা উপশমে সহজ হয়। তাছাড়াও ক্ষতস্থানটি দ্রুত সারিয়ে নিতেও অ্যালোভেরা কার্যকরী।
চা-পাতাঃ হালকা কাঁটা-ছেঁড়াতে চা পাতা বেশ গুরুত্বপূর্ণ ভূমিকা রাখে। চা পাতা ক্ষত শুকিয়ে ফেলে এবং ব্যথা কিছুটা উপশম করে। পাশাপাশি কোনো ধরনের ইনফেকশন হতে দেয় না।
হাতের কাছে খুব সহজেই পাওয়া সামগ্রী দিয়ে খুব সহজেই কাঁটা ছেঁড়ার অংশ সারিয়ে নেয়া সম্ভব। তাই সামান্য কেটে যাওয়া অংশকে অবহেলা করে ফেলে না রেখে, এসকল উপাদান ব্যবহার করেই প্রাথমিক চিকিৎসায় কাঁটা-ছেঁড়া সারিয়ে নিতে পারি।